ज्लाटन परे ५०० गोल क्लबमा
ज्लाटन इब्राहिमोभिचले आइतबार ५ सय गोल पूरा गरेका छन् । यसै क्रममा उनको दुई गोलको मद्दतले एसी मिलानले इटालीको सिरी 'ए'मा क्रोटोनेलाई ४–० ले हरायो ।
मिलान — ज्लाटन इब्राहिमोभिचले आइतबार ५ सय गोल पूरा गरेका छन् । यसै क्रममा उनको दुई गोलको मद्दतले एसी मिलानले इटालीको सिरी 'ए'मा क्रोटोनेलाई ४–० ले हरायो ।पहिलो हाफमा गरेको पहिलो गोलपछि ३९ वर्षीय स्विडेनी फरवार्डले यो पाँच सय गोल क्लबको उपलब्धि आत्मसात् गरेका हुन् । यो जितपछि मिलानको २१ खेलबाट ४९ अंक भएको छ र शीर्ष स्थानमा उक्लेको छ ।मिलानलाई छिमेकी इन्टर मिलानमाथि दुई अंकको अग्रता प्राप्त छ । आइतबारका अन्य खेलमा लाजियोले कागलिरीलाई १–०, बोलोग्नाले पार्मालाई ३–० र युडिनेजीले भेरोनालाई २–० ले हरायो । 